Diari Oficial de la Generalitat Valenciana


Sumari del DOGV 6263, del 10-05-2010 (2010/4955)

Informació pública de la modificació puntual número 12 d'ordenació estructural del Pla General d'Ordenació Urbana.
------------------------------------------------------------------------------------------------------------------

### Dades del document

Número de DOGV
:   6263

Data del DOGV
:   10-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4955


Data del document
:   21-04-2010

Organisme emissor
:   Ajuntament de Teulada

Tipus de document
:   Anunci

Anàlisi jurídica

 Descriptors 

:   * Teulada
    * administració local
    * pla d'urbanisme

Informació pública de la modificació puntual número 12 d'ordenació estructural del Pla General d'Ordenació Urbana. [2010/4955]  
L'Ajuntament Ple, en la sessió celebrada amb caràcter ordinari el dia 8 d'abril de 2009, va acordar sotmetre a informació pública, mitjançant inserció del corresponent anunci en el Diari Oficial de la Comunitat Valenciana i en un periòdic d'àmplia difusió en la localitat, i per un termini d'un mes, comptat des de l'endemà de la publicació del present en el Diari Oficial de la Comunitat Valenciana, la modificació puntual número 12 d'Ordenació Estructural del Pla General de Teulada, durant el qual podrà ser examinat per les persones que es consideren afectades o interessades i formular al·legacions i observacions que estimen pertinents.  
La finalitat de la present modificació es conté a les següents determinacions:   
Modificació puntual 12.a   
La millor adequació de l'àmbit del UZO-F, entre els carrers de Benimodo i de Beniarbeig, en la zona est per a protegir de forma molt mes adequada la massa arbòria de pins existents en aquest territori.   
Modificació puntual 12.b   
La redistribució dels equipaments públics de l'àmbit de la unitat d'execució UBA-3; així com la redelimitació de l'àmbit de la mateixa.   
Modificació puntual 12.c   
Conformar regularitzant les fites actuals de la zona verda per a una millor conservació dels pins i arbres autòctons existents.  
Modificació puntual 12.d   
Modificació de la zona verda situada en la UBA-20 en equipament educatiu per a la creació d'una escola infantil de 0-3 anys que complemente els equipaments educatius del col·legi d'educació infantil i primària Cap d'Or.   
En aquest mateix entorn es crea una zona verda, que separe els futurs equipaments, que puga haver en la zona de «les Sorts» actualment qualificats com múltiple dotacional per la modificació puntual número 11 en tramitació, de l'actual depuradora així com de la seva ampliació, les obres de la qual s'iniciaran pròximament, i de la futura canalització de La Rada de Moraira segons projecte aprovat per la Direcció General d'Obres Públiques de 15 de desembre de 2004 (aquest projecte compta amb tots els informes favorables per al seu desenvolupament i execució). Es manté la mateixa extensió superficial de zona verda.   
L'ampliació de la zona humida del «Senillar» per a la creació d'un hàbitat ampliat per a la protecció del peix d'aigua dolça denominat fartet implica la reubicació de la parcel·la d'ús terciari situat enmig de la zona verda, en la UBA-11, confrontant amb la platja de la Marjeleta. Es manté la mateixa extensió superficial de la parcel·la d'ús terciari.   
Modificació puntual 12.e   
La creació d'un accés a través d'un vial públic a les edificacions que limiten frontalment amb la platja del Portet d'acord amb els requeriments de l'informe sectorial de l'actual Direcció General de Sostenibilitat de la Costa i del Mar del Ministeri de Medi Ambient i Medi Rural i Marí emès en ocasió de l'expedient d'adaptació modificativa a la Llei Urbanística Valenciana del Pla General de Teulada de 2004.   
Es determina, així mateix, la suspensió de llicències urbanístiques i de programació d'aquells terrenys en què el projecte exposat al públic estiga en contradicció amb el vigent, de conformitat amb l'establert en l'article 101.2 de la Llei Urbanística Valenciana.   
L'expedient sotmès a informació pública es troba exposat en les dependències de les oficines tècniques d'Urbanisme de l'Ajuntament de Teulada en dies i hores hàbils.   
Teulada, 21 d'abril de 2010.- L'alcalde: Antoni Joan Bertomeu Vallés. El secretari general: Simeón García García.